Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 1568

5. EGYÜTTES NYILATKOZAT BULGARIA ES ROMANIA CSATLAKOZASRA VALO FELKESZÜLESEROL Az Európai Unió továbbra is szigorúan ellenõrzi Bulgária és Románia felkészülését és eredményeit, ideértve a vívmányok minden területén vállalt kötelezettségeik hatékony végrehajtását. Az Európai Unió emlékeztet az Európai Tanács 2004. december 16–17-i ülésének elnökségi következtetéseire és különösen annak 8. és 12. pontjára, hangsúlyozva, hogy Románia esetében kiemelt figyelmet fognak fordítani a bel- és igazságügy, a verseny és a környezetvédelem területén történõ felkészülésre, valamint, hogy Bulgária esetében különös figyelmet fordítanak majd a bel- és igazságügy területén való felkészülésre. A Bizottság továbbra is éves jelentést terjeszt be Bulgária és Románia csatlakozás irányába tett elõrelépéseirõl, adott esetben ajánlásokkal együtt. Az Európai Unió emlékeztet arra, hogy védzáradékok rendelkeznek azokról az intézkedésekrõl, amelyek – az adott esettõl függõen – a csatlakozást megelõzõen vagy az azt követõ három évben esetlegesen felmerülõ súlyos problémák kezelésére szolgálnak. C. TÖBB JELENLEGI TAGÁLLAM KÖZÖS NYILATKOZATA

Source: https://magyarkozlony.hu/hivatalos-lapok/a5fbe4758d93e1aa9c7f8835a5c471fb5dd7ff16/dokumentumok/31c82b28d8a028a47a9df63fd6bfc6c390ba05c1/letoltes